བཅའ་ཡིག་སོགས་ཀྱི་སྐོར།
ཧོར་གཙད་ཡི་གེ་ཐད་གི་དུས་འཁོཪ་མཆོད་རྟེན་གྱི་
དཀར་ཆག་དད་པའི་པད་མོ་བཞད་པའི་
ཉིན་བྱེད་ཅེས་བྱ་བ་བཞུགས་སོ། །
གཞོམ་འཇིག་ཀུན་བྲལ་དང་བོའི་སངས་རྒྱས་མཆོག །
དམིགས་མེད་སྟོང་ཉིད་དགའ་མའི་འཁྱུད་པ་ལས། །
བཞེངས་ཏེ་འཇམ་མགོན་འཕྲིན་ལས་རྒྱ་མཚོའི་མཐར། །
སྤེལ་སླད་ངུར་སྨྲིག་གར་མཛད་གང་དེས་སྐྱོངས། །
ཐོག་མར་རང་ཉིད་རྫོགས་སངས་རྒྱས་ཤིང་རྣམ་འདྲེན་གཞན་རྣམས་བྱང་ཆུབ་མཆོག་
ཏུ་བསྐུལ་མཛད་རྒྱལ་བའི་ཡབ། །
བར་དུ་གང་ཞིག་འཇིག་རྟེན་འདི་རུ་བྱོན་ཚེ་རྣམ་འདྲེན་དེ་ཡི་སྲས་ཀྱི་ཐུ་བོའི་ཚུལ་མཛད་
རྒྱལ་བའི་སྲས། །
མཐའ་མར་གདུལ་དཀའི་འགྲོ་བ་སྒྲོལ་སླད་འཇིག་རྟེན་བཀོད་པར་རྣམ་འདྲེན་སེང་གེ་
ང་རོའི་ངོ་བོར་འཚང་རྒྱ་བ། །
ད་ལྟ་ཕན་བདེའི་རྩ་བ་ཅུང་ཟད་གནས་འདིའང་རྣམ་འདྲེན་ཁྱོད་ཀྱི་དྲིན་ཡིན་བློ་བཟང་
རྒྱལ་བར་སྙིང་ནས་གུས། །
དབང་བོའི་ཏོག་གི་སྤྱན་སྔར་སྙིང་སྟོབས་ཆེ། །
རྒྱལ་བའི་མདུན་སར་རྗེ་བཙུན་འཇམ་པའི་དབྱངས། །
ཁ་བ་ཅན་འདིར་བློ་བཟང་གྲགས་པའི་དཔལ། །
139

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།
བདག་ཅག་མགོན་དུ་བྱོན་པ་བླ་མ་རྗེ།
དུས་ནི་ལྷག་པར་སྙིགས་གྱུར་ཀྱང་། །
ཟབ་མོ་ལྟ་དང་རྡོ་རྗེ་ཐེག །
སྤེལ་ལ་འཇམ་མགོན་བླ་མ་དང་། །
གཅིག་པ་ཉིད་འདི་ཆེས་ངོ་མཚར། །
འཇམ་དབྱངས་དགྱེས་འཛུམ་བཞད་པའི་རྡོ་རྗེ་དང་། །
དེའི་སྲས་ཁྲི་ཆེན་དཔལ་ལྡན་གྲགས་པའི་ཞབས།
།
ཡབ་སྲས་སྐྱེ་འཕྲེང་རིམ་པར་བྱོན་རྣམས་ཀྱང་། །
ལྗོངས་འདིར་བཀའ་དྲིན་ཆེ་བ་ཕྱག་གི་ཡུལ། །
བསིལ་ལྗོངས་བདེ་སྐྱིད་པད་ཚལ་དུ། །
རྒྱལ་བསྟན་གེ་སར་རྒོད་པ་ལ། །
སྐལ་ལྡན་བུང་བའི་ཁྱུ་ཚོགས་རྣམས། །
དད་གཏོང་གཤོག་ཟུང་གར་གྱིས་སྒེག །
འོན་ཀྱང་རྫོགས་ལྡན་དབྱར་གྱི་ལང་ཚོ་ཉམས་པའི་སྙིགས་མའི་རང་མཚང་རྡོལ་བ་ཡི། །
ནག་ཕྱོགས་གདུག་པའི་བསམ་སྦྱོར་དམར་ནག་རླུང་གི་འཚུབ་མ་སྤྱོད་ལ་ཉེ་བ་ན། །
མ་གཟོད་གང་གི་ཐུཊ་རྗེ་འཇུག་པའི་སྒྱུ་འཕྲུལ་བྱིན་རླབས་ཉི་འོད་སྟོང་འབར་མཆོད་སྡོང་ཆེ། །
གྲུབ་པ་ཙམ་གྱིས་ཨུཏྤལ་དུས་ཀྱི་དཔལ་ངོམས་འགྲོ་རྣམས་དགའ་བདེའི་ངལ་ཡང་སོས།
དུས་ཀྱི་འཁོར་ལོའི་ཐུགས་རྗེའི་བྱིན། །
དུས་ལས་གཡོ་བ་མི་སྲིད་ཀྱང་། །
དུས་བཞི་འབྱུང་བའི་འཇིག་རིམ་ནི། །
དུས་ལ་བབས་ཚེ་སུ་ཡིས་ཟློག །
འགྲོ་བའི་བསོད་ནམས་དབྱིག་འཛིན་ལྟོ་བ་རུ། །
།
140

བཅའ་ཡིག་སོགས་ཀྱི་སྐོར།
འགྲོ་བའི་དགེ་འབྲས་དུས་སུ་སྨིན་པ་ན། །
འགྲོ་མགོན་ཁྱེད་ཀྱི་བཞེངས་པའི་བྱིན་རླབས་དྲིན།
།
འགྲོ་བའི་མགོན་སྐྱབས་དམ་པ་སླར་ཡང་འཁྲུངས།
།
ད་ནི་ལས་ཅན་རྐང་དྲུག་ཚོགས། །
གསོལ་འདེབས་དར་དིར་གླུ་དབྱངས་དང་། །
གཤོག་ཟུང་སྤྱོད་པའི་ཕྱག་དང་བཅས། །
འཕུར་ལྡིང་སྐོར་བའི་གར་བྱོས་ཤིག །
ཅེས་ཚིགས་སུ་བཅད་པའི་སྔོན་བསུས་ཏེ་བརྗོད་པར་བྱ་བ་ནི། སྤྱིར་སྐུ་གསུང་ཐུགས་
ཀྱི་རྟེན་བྱུང་ཚུལ་དང་། བྱེ་བྲག་མཆོད་རྟེན་གྱི་རྣམ་བཞག་སོགས་མང་དུ་ཡོད་ལ། འདིར་
ནི་སྔོན་སངས་རྒྱས་གསེར་ཐུབ་ཀྱི་དུས་རྒྱ་གར་ལྷོ་ཕྱོགས་བྷངྒ་ལའི་ཡུལ་མཐའ་ཞིག་ཏུ་མུ་
གེ་ཆེན་པོ་ཞིག་བྱུང་བའི་ཚེ། རྣལ་འབྱོར་བ་ཞིག་གིས་ཉིན་ལམ་བཅུའི་ས་ལ་འབྲས་ཀྱི་
ཆར་གྱང་རིམ་གསུམ་ཙམ་ཕབ་པ་ལ། དེའི་ཕུད་ལ་མཆོད་རྟེན་གྱི་སྨད་ལྷ་རྣམས་ཀྱིས་
བཞེངས། སྟོད་མིའི་རྫུ་འཕྲུལ་ཐོབ་པ་རྣམས་ཀྱིས་བཞེངས། མཆོད་རྟེན་གྱི་ཁོར་ཡུག་རྒྱང་
གྲགས་བཞི་བཅུ་མ་ལོང་ཙམ་ཡོད་པས་ཚད་ཀྱང་ཤིན་ཏུ་ཆེ། རྣམ་འདྲེན་ཤཱཀྱ་སེང་གེ་དེ་
ཉིད་ཀྱིས་མཆོད་རྟེན་དེའི་སྟེང་དུ་དཔལ་ལྡན་རྒྱུ་སྐར་ཅན་གྱི་དཀྱིལ་འཁོར་དང་། འོག་
ཏུ་ཆོས་དབྱིངས་གསུང་གི་དབང་ཕྱུག་གི་དཀྱིལ་འཁོར་སོགས་རྒྱུད་སྡེ་མཐའ་ཡས་པ་
གསུངས་ཏེ་ལུས་ཅན་མཐའ་ཡས་པ་སྨིན་གྲོལ་གྱི་ལམ་ལ་བཀོད་པར་གསུངས། འདིར་
ཡང་དགོས་པ་དུ་མ་ལ་དམིགས་ཏེ་མཆོད་རྟེན་གྱི་དབྱིབས་བཀོད་ལེགས་དེ་དང་བསྟུན་
ཏེ་རབ་བྱུང་བཅུ་དྲུག་པའི་བགྲང་བྱ་ང་ལྔ་བ་སྟོད་འགྲེལ་ལྟར་ན་བློ་ངན་ཞེས་པ་ལྕགས་
མོ་བྱའི་ལོར། བསྟན་པ་བསྟན་འཛིན་དང་བཅས་པའི་ཞབས་རིམ་དང་། རྒྱལ་ཁམས་ཡོངས་
ལ་བདེ་སྐྱིད་འབྱུང་བའི་ཆེད་དུ་འབད་པ་དུ་མས་བསྒྲུབས་སོ། །མཆོད་རྟེན་འདིར་བཞུགས་
པའི་ནང་རྟེན་གྱི་རིམ་པ་ལ།
141

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།
ན་མོ་གུ་རུ་བྷྱ
ཟབ་དང་རྒྱ་ཆེའི་སྐུ་ཡི་ལྷུན་པོ་ལ། །
འཕྲིན་ལས་ཉི་ཟླ་ཟུང་གི་རྣ་ཆ་གཡོ། །
གཞན་ཕན་འོད་ཟེར་སྟོང་གིས་ལྔ་བདོའི་མུན། །
ཡོངས་སུ་སེལ་མཛད་དེ་ཡིས་དཔལ་ཀུན་སྩོལ།
འཇིགས་མེད་གདོང་ལྔའི་འཕྲིན་ལས་གད་རྒྱངས་ཆེ། །
རྒྱ་མཚོའི་མཐའ་རུ་ཁྱབ་པའི་སྙིགས་མའི་མགོན། །
གང་གི་དགོངས་ཟབ་ལས་བྱུང་མཆོག་གསུམ་རྟེན། །
བསྒྲུབ་དང་བསྐྱར་བསྒྲུབ་བསྙེན་བཀུར་མཐོང་ཐོས་སོགས། །
དཀར་བའི་རྒྱུ་ཚོགས་འདིས་མཚོན་ལེགས་བྱས་ཀྱི། །
རྣམ་དཀར་འོ་མའི་རྒྱ་མཚོ་འཕྱུར་བའི་རླབས། །
མཁའ་ལ་འཕྱོ་བས་མུན་པར་སྟེགས་འཆའ་བའི། །
བྱིས་པའི་སྙིང་རྩ་ཀུན་ནས་ཆད་པར་ཤོག །
ཡང་དག་དམ་ཆོས་ནོར་བུའི་འོད་ཆེན་པོས། །
ཡངས་པའི་འཇིག་རྟེན་ཀུན་ཏུ་ཁྱབ་གྱུར་ཏེ། །
ལུང་རྟོགས་པད་མོའི་འཛུམ་ཞལ་ངོམས་པའི་མཐུས། །
སྐལ་ལྡན་བུང་བའི་ལུས་སྟོབས་དར་བར་ཤོག །
བྱིན་རླབས་སྣ་ཚོགས་འོད་ཀྱི་རྩེ་དགའ་ཡིས། །
ལྔ་བདོའི་མུན་པའི་དཔུང་ཚོགས་རབ་བཅོམ་སྟེ། །
བདེ་སྐྱིད་རྫོགས་ལྡན་གསར་བའི་མཛེས་ཞལ་ལ། །
སྐྱེ་དགུ་ཡོངས་ཀྱིས་ལོངས་སུ་སྤྱོད་གྱུར་ཅིག །
མདོར་ན་བསྟན་འཛིན་ཚོགས་ཀྱི་ཞབས་པད་བརྟན། །
142

བཅའ་ཡིག་སོགས་ཀྱི་སྐོར།
མཁས་བཙུན་དམ་པའི་ཡལ་འདབ་ཕྱོགས་སུ་རྒྱས། །
མཐུན་རྐྱེན་དྲོད་གཤེར་འཛོམས་པའི་རྟེན་འབྲེལ་ལས། །
བློ་བཟང་རྒྱལ་བསྟན་ལྗོན་པ་དར་དྲག་ཤོག །
ཅེས་ཧོར་གཙང་ཡི་གེ་ཐང་དུས་འཁོར་མཆོད་རྟེན་གྱི་དཀར་ཆག་དད་པའི་པད་མོ་བཞད་པའི་ཉིན་བྱེད་
ཅེས་བྱ་བ་འདི་ནི་རབ་རྒྱལ་ལྕགས་བྱ་ལོར་མཆོད་རྟེན་སླར་ཡང་གསར་བཞེངས་བྱས་རྗེས་མཆོད་རྟེན་འདི་ལ་
རྩ་བའི་བཀའ་དྲིན་སྐྱོང་བའི་དགེ་བའི་བཤེས་གཉེན་ཆེན་པོ་དགེ་འདུན་རྒྱ་མཚོས་བཀས་དཀར་ཆག་ཅིག་འབྲི་
དགོས་གསུངས་པའིི་བཀའ་ངོ་མ་ཟློག་པར། ཡབ་རྗེ་བླ་མ་རྡོ་རྗེ་འཆང་ཆེན་པོའི་བཀའ་དྲིན་ལ་སྙིང་ནས་གུས་
ཤིང་། མགོན་པོ་གང་དེའི་སློབ་མཐའ་༧ ཤྰཀྱའི་དགེ་སྦྱོང ང་གུང་ཐང་བསྟན་པའི་དབང་ཕྱག་ཏུ་འབོད་པས་སྦྱར་
བ་དགེའོ། །